CELEX: 32012R0948
Language: lt
Date: 2012-10-15 00:00:00
Title: 2012 m. spalio 15 d. Komisijos įgyvendinimo reglamentas (ES) Nr. 948/2012, kuriuo panaikinamas Reglamentas (EB) Nr. 1180/2008, nustatantis informacijos apie tam tikrus jautienos, veršienos ir kiaulienos vežimus į Rusijos Federacijos teritoriją perdavimo sistemą

16.10.2012   
            
            
               LT
            
            
               Europos Sąjungos oficialusis leidinys
            
            
               L 282/39
            
         KOMISIJOS ĮGYVENDINIMO REGLAMENTAS (ES) Nr. 948/2012
   2012 m. spalio 15 d.
   kuriuo panaikinamas Reglamentas (EB) Nr. 1180/2008, nustatantis informacijos apie tam tikrus jautienos, veršienos ir kiaulienos vežimus į Rusijos Federacijos teritoriją perdavimo sistemą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 170 ir 192 straipsnius kartu su 4 straipsniu,
   kadangi:
   
               (1)
            
            
               Komisijos reglamentu (EB) Nr. 1180/2008 (2) nustatoma informacijos apie tam tikrus į Rusijos Federaciją eksportuojamus jautienos, veršienos ir kiaulienos produktus, dėl kurių pateikta grąžinamosios išmokos paraiška, perdavimo sistema, pagal kurią šia informacija keičiasi ūkio subjektai ir valstybių narių kompetentingos institucijos, taip pat valstybės narės, Komisija, kuriai atstovauja Europos kovos su sukčiavimu tarnyba (angl. OLAF), ir Rusijos institucijos. Tos sistemos tikslas – atsekti atitinkamų produktų eksportą ir nustatyti atvejus, kada grąžinamoji išmoka nepriklauso ir turi būti išieškota;
            
         
               (2)
            
            
               kaip nurodyta Reglamento (EB) Nr. 1180/2008 5 konstatuojamojoje dalyje, to reglamento taikymas turės būti įvertintas po pakankamai ilgo jo veikimo laikotarpio. Komisija įvertino Reglamento (EB) Nr. 1180/2008 taikymą ir padarė išvadą, kad dėl pasikartojančių techninių problemų, kurių nepavyko tinkamai išspręsti, nebuvo pasiektas reikiamas informacijos perdavimo sistemos veikimo lygis, kad ši sistema taptų veiksminga priemone, padedančia išvengti netinkamų eksporto grąžinamųjų išmokų skyrimo. Be to, laikui bėgant eksportuotojai savanoriškai sistemą naudojo gerokai rečiau;
            
         
               (3)
            
            
               taigi, Reglamentu (EB) Nr. 1180/2008 nustatyta informacijos perdavimo sistema ir Reglamentas (EB) Nr. 1180/2008 turėtų būti panaikinti;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Panaikinimas
   Reglamentas (EB) Nr. 1180/2008 panaikinamas.
   2 straipsnis
   Įsigaliojimas ir taikymas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. gruodžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 319, 2008 11 29, p. 44.